ធនាគារពាណិជ្ជកម្ម

""ឯកឧត្តម ទួនសុចប្រធាន ធនាគារពាណិជ្ជកម្ម""គឺជាប្រភេទអន្តរការីហិរញ្ញវត្ថុ និងជាប្រភេទធនាគារ។ វាជាធនាគារដែលផ្តល់នូវគណនីត្រួតពិនិត្យ គណនីសន្សំ និងគណនីទីផ្សាររូបិយវត្ថុ និងទទួលយកសន្សំរយៈពេលកំណត់។ នៅក្នុងប្រទេសខ្លះ ធនាគារពាណិជសំដៅលើធនាគារដែលទទួលបញ្ញើរ និងផ្តល់កម្ចីដល់តែសហគ្រាស ឬក្រុមហ៊ុនពាណិជ្ជកម្មប៉ុណ្ណោះ ដែលខុសប្លែកពីធនាគារលក់រាយ (Retail Banking) ដែលផ្ដល់សេវាហិរញ្ញវត្ថុដោយផ្ទាល់ដល់អតិថិជន។ ធនាគារជាច្រើនផ្តល់ទាំងសេវាពាណិជ្ជកម្ម និងសេវាលក់រាយ។

តួនាទីធនាគារពាណិជ្ជកម្ម 
ធនាគារពាណិជ្ជកម្មជាប់ទាក់ទងនឹងសកម្មភាពដូចខាងក្រោមៈ
ការបង់ថ្លៃផ្សេងៗតាមរយៈការផ្ទេរ EFTPOS ធនាគារអ៊ីនធើណិត និងមធ្យោបាយដទៃទៀត
ការបង្កើតរូបិយាណត្តិ (Bank draft) និងមូលប្បទានប័ត្រធនាគារ
ទទួលយកប្រាក់បញ្ញើរតាមពេលកំណត់
អនុញ្ញាតឲ្យខ្ចីប្រាក់
ចេញនូវឯកសារបង្ហាញពីឥណទាន 
រក្សាឯកសារផ្សេងៗនៅក្នុងប្រអប់សំបុត្របញ្ញើរដោយសុវត្ថិភាព
គ្រប់គ្រងសាច់ប្រាក់ និងសេវារតនាគា (Treasury service) ជាដើម ។ល។

ប្រភេទកម្ចីដែលធនាគារពាណិជ្ជកម្មផ្តល់

កម្ចីសុវត្ថិភាព
កម្ចីសុវត្ថិភាពគឺជាកម្ចីដែលអ្នកខ្ចីដាក់ទ្រព្យសកម្មអ្វីមួយ (ឧ. ឡាន) ជាការការបញ្ចាំសម្រាប់កម្ចី។

កម្ចីផ្ទះ
កម្ចីផ្ទះគឺជាប្រភេទកម្ចីដែលត្រូវបានគេស្គាល់យ៉ាងទូលំទូលាយ ជាកម្ចីសម្រាប់ទិញផ្ទះ។ ធនាគារពាណិជ្ជកម្មផ្តល់នូវប្លង់ជំនួសសម្រាប់ផ្ទះ ដើម្បីធានាសុវត្ថិភាព រហូតដល់ថ្លៃផ្ទះត្រូវបានបង់ទាំងស្រុង។ ប្រសិនបើអ្នកខ្ចីមិនសងវិញទេនោះ ធនាគារអាចមានសិទ្ធិត្រឹមត្រូវតាមផ្លូវច្បាប់ក្នុងការលក់ឡាយឡុងផ្ទះ ដើម្បីទទួលបានមកវិញនូវចំនួនប្រាក់កម្ចី។

ធនាគារ